Want net as die Gees van God in beheer is, en as ons sê wat Hy ons voorsê om te sê, sal dit wat ons sê, nie net woorde bly nie, maar sal dit werklik God wees wat self met mense praat, sodat hulle kan hoor wat Hy vir hulle sê.
Uit eie ervaring kan ek vir jou vertel van hoe dit wat ek hier bo vir jou gesê het, van my lewe as ŉ baie “vaal, oninteressante “nerd”, ŉ avontuur gemaak het waaroor ek al meer as 28 boeke vol geskryf het!
Daardie oomblik het die mensdom in ’n toestand beland waarin dit vir Satan en sy magte, met hulle geslepenheid, kinderspeletjies was om ons te oortuig dat ons arm en siek was, en dat dit God se skuld was.
Natuurlik is dit alles leuens en is dit bloot jy wat toelaat dat Satan en sy magte al hierdie twak aan jou verkoop.
Dit is ons wat kies om Satan en sy magte te glo as hy vir ons sê: Jy is nie mooi nie. Jy is dom. Jy is ’n mislukking. Jy gaan niks reg kry nie.
Die vyand gaan dit so geslepe doen dat jy nie eers gaan besef hoe jy elke dag gebombardeer word van alle kante hierdeur nie.
Begin om elke gedagte wat by jou opkom, aan die bors te gryp en te vra: Vanwaar kom jy, Gehasi? Kom jy van God af of kom jy direk uit die hel?
Soos ek laas geskryf het, is daar gelowiges wat elke keer as ek skryf oor die nuwe verbond en nuwe testamentiese bedeling waarin ek en jy as gelowige volgelinge van Jesus nou lewe, alles hartlik beaam.
Tog lyk dit vir my nodig om maar ook hieroor die Nuwe Testamentiese lig te laat skyn sodat die waarheid geleentheid kan hê om hierdie mense hieroor waarlik vry te maak.
Maar Hy het ook hard en duidelik vir Sy volgelinge geleer dat Hy ook die Here van die Sabbat is. Luister wat staan daar in o.a. Mat. 12:8 hieroor: “Die Seun van die mens is immers Here oor die Sabbat." Met ander woorde, sê Hy dus, omdat Hy God is wat mens geword het, weet Hy dus presies wat in die hart van die Vader was toe Hy via die Tora, ook die Sabbat ingestel het. Hy weet dus presies waarom God die Vader Sy volk aangesê het om eenkeer per week ’n dag anders in te rig as die res van die week. Let daarom op wat Jesus daar in Mrk. 2:27 sê as Hy die volgende skokkende stelling maak: "Die Sabbatdag is vir die mens gemaak en nie die mens vir die Sabbatdag nie.” M.a.w. dit gaan nie oor al hierdie wettiese reëls wat die Fariseërs en Skrifgeleerdes vir mense opgelê het oor wat gedoen mag word en wat nie gedoen mag word rondom die Sabbat nie. Nee, vir die Vader (en vir Jesus as ons nuwe Koning en Here) is die bedoeling van ’n rusdag eenmaal per week dat die mens nie gebou is om optimaal te funksioneer as hy/sy nie ook genoeg rus kry gedurende die week nie. Ons is nie deur God bedoel om soos slawe sewe dae ’n week ononderbroke te werk nie. Ons het immers ’n God wat vir ons sorg en wat in al ons behoeftes wil voorsien. Ons kan dus bekostig om een dag per week, ten minste, anders in te rig as al die ander dae. (Vir diegene van ons wat werkgewers is, sal ons dus as volgelinge van Jesus, dit ook vir ons werknemers moontlik maak om ten minste een dag in ŉ week as ŉ rus- en nie-werksdag in te rig).
Hoor jy wat Paulus hier sê: As ek en jy die ou Tora-wetgewing steeds laat geld in ons lewe en dit probeer gehoorsaam asof dit God se wil vir ons lewe ook vandag sou wees, maak ons eintlik alles wat Christus vir ons gedoen het, ongedaan!
Dit het tyd geword om vir mekaar te sê dat diegene wat dit steeds bly glo, nie die kern van die nuwe verbond en dus die Nuwe Testamentiese Evangelieboodskap oor Jesus verstaan nie. Hulle mis die hele punt en bedoeling van die Evangelieboodskap oor Jesus!
Ten spyte van al hulle goeie bedoelings, is hulle steeds vasgevang in dieselfde dwalinge waarteen ’n Paulus Nuwe Testamentiese gelowiges in sy brief aan die Galasiërs en die Kolossense gewaarsku het. En ook waarom die Hebreër skrywer sy lesers in sy skrywe wou oortuig dat die nuwe verbondsverhouding wat ons nou met God het, soveel beter en uitnemender is as die verbondsverhouding onder die Ou-Testamentiese Tora-wetgewing.
Volgens daardie beloftes is dit God se hart vir ons onder hierdie nuwe verbond, om voortaan self Sy mense te lei deur Sy Gees wat nou in ons lywe kom woon het.
As jy ‘n bietjie rustig en mooi hieroor nadink, kan daar dus geen teenstrydigheid wees tussen iets wat God bepaal het in die Ou Testament, selfs in die ou Tora-wetgewing, en wat Hy nou onder die nuwe verbond, en in die Nuwe Testament en sy bepalings van Sy mense sal vra nie.
Daarom sal dit wat God se Gees, as ons Nuwe Wet en Nuwe Wetgewer, nou vir ons leer, in bedoeling en diepere inhoud, presies dieselfde wees as wat die hart was van dit wat God oorspronklik onder die Ou Tora vir Sy volk geleer het en bedoel het.
Dit kan mos nie anders wees nie! Dit is en bly immers dieselfde God wat deur die wetgewing van die ou Tora, en nou deur Sy Gees wat in elkeen van Jesus se gelowige volgelinge woon, self ons wil lei in wat Sy perfekte wil vir ons lewe is.
Dit, terwyl ons in en deur dit wat Christus Jesus klaar vir ons gedoen het, God volkome gelukkig gemaak en tevrede gestel het.
Christus Jesus het selfs in ons plek die ou Tora in al sy detail, volkome gehoorsaam. Daarom kan God die mense wat in en deur hulle geloof in dit wat Christus Jesus vir hulle gedoen het, nie net hulle vryspreek en vergewe nie, maar ook hulle volkome “regverdig”.
Gaan lees dan hierdie week weer ŉ slag die hele brief aan die Galasiërs, aan die Kolossense en aan die Hebreërs rustig en op jou tyd in ŉ goeie Bybelse vertaling deur en laat God deur Sy Gees jou self oortuig.
In die lig van soveel vrae wat ek die afgelope tyd hieroor gekry het, wil ek vir die hoeveelste keer, in hierdie reeks oor HEMEL OP AARDE, weer ook in hierdie skrywe God se mense help ontdek dat die GOEIE NUUS VAN DIE EVANGELIE oor God se Koninkryk van die Hemel wat in Christus Jesus in hierdie era ook hier op die aarde gekom het, nooit ŉ teruggryp na die Tora kan wees nie.
In Christus Jesus, deur die bril van Sy koms, Sy lewe, Sy lering, Sy kruisiging en opstanding, val alles vir die eerste keer werklik in plek en kan ons alles verstaan en kan ons vir die eerste keer, werklik die Wet gehoorsaam.
Met Christus Jesus as Verlosser en Here in hulle, en deur die Nuwe Lewe en Nuwe Openbaring wat Hy aan hulle gee deur Sy Gees wat self in hulle woon, verstaan hulle vir die eerste keer die diepte van die liefde en eerbied wat ons moet hê vir ons ouers en almal in gesagsposisies; en verstaan ons vir die eerste keer dat ons mense kan doodmaak sonder om hulle fisies dood te maak; en dat steel, die huwelik en begeer, baie wyer en dieper strek as wat enige Jood onder die Ou Wet of Tora, ooit kon verstaan.
Daarom sou die Goeie Nuus van die Evangelie oor Jesus, glad nie goeie nuus gewees het daarsonder nie.
Dit ten spyte van die feit dat ten minste drie van die briewe van die Nuwe Testament, naamlik Galasiërs, Kolossense en Hebreërs, spesifiek oor hierdie onderskeidinge geskryf is onder die inspirasie van die Gees.